Marija Gylienė

Marija Česnulevičiūtė-Gylienė (1926 m. sausio 1 d. Dauguose – 2013 m. vasario 2 d. Vilniuje) – Lietuvos pedagogė, lituanistė, vadovėlių ir elementorių autorėIn Memoriam. Marija Gylienė. DIALOGAS. 2013-02-14. Nuoroda tikrinta 2025-08-07..

 Biografija 
Gimė Daugų vienkiemyje smulkaus valstiečio šeimoje.

1945 m. įstojo į Kauno mokytojų seminariją. Ją baigusi, dirbo mokytoja Kauno 9-oje ir 18-oje pradinėse mokyklose, taip pat Kauno 4-oje vidurinėje mokykloje.

1954 m. įstojo į Vilniaus pedagoginį institutą. Jį baigusi, dirbo Vilniaus 17-oje ir 15-oje vidurinėse mokyklose.

1968 m. apgynę disertaciją „Lietuvių kalbos rašybos įgūdžių formavimas 1–11 klasėse“. M. Gylienės mokslinių tyrimų pagrindu buvo patobulinta pradinių klasių programaIš ugdymo mokslo raidos istorijos. ACTA PAEDAGOGICA VILNENSIA 2009 22. journals.vu.lt Nuoroda tikrinta 2025-08-08..

M. Gylienė spausdino aktualius straipsnius pedagoginėje spaudoje, rengė vaizdines priemones, vedė seminarus mokytojams, tyrė mokinių nepažangumo veiksnius ir jų priežastis, parengė skaitymo pradmenų mokymo vaikų darželyje metodiką.Lietuviškų elementorių raida. Lietuviški elementoriai. Kaunas: Šviesa, 2000. P. 11-76. Nuoroda tikrinta 2025-08-08. Pasiūlė naują rašto mokymo būdą: mokytojas aiškiai taria žodį, tada jį taria ir į jį įsiklauso mokiniai. Taip nuo mažens vaikai išmoksta taisyklingai parašyti žodį iš klausos.

Sutuoktinis Juozas Hendrikas Gylys (1927–2017). Seserys Antanina Česnulevičiūtė (1922–2012) ir Ona Česnulevičiūtė (1930–2014) priklausė Eucharistinio Jėzaus kongregacijai, sovietų okupacijos metu ugdė religinį ir tautinį sąmoningumą, aktyviai prisidėjo prie „Lietuvos Katalikų Bažnyčios kronikos“ leidimo: rinko medžiagas, rašė straipsnius, redagavo, platino.Kratų audra. LKB Kronika Nr.8, 1973. lkbkronika.lt Nuoroda tikrinta 2025-08-08.

 Bibliografija 
 Lietuvių kalbos vadovėlis I klasei: silpnaregių mokykloms, 1977 m.
 Lietuvių kalbos didaktinė medžiaga I klasei: iliustruotos didaktinės medžiagos bei pratimų rinkinys skaitymo ir rašybos mokymui, 1978 m.
 Lietuvių kalbos vadovėlis I klasei: elementorius, Kaunas, Šviesa, 1978 m.
 Diktantai 1–3 klasei: 1980 m.
 Vyturėlis: L. Jakubauskienė, M. Gylienė, Kaunas, Šviesa, 1981 m.
 Vyturėlis ABC: vadovėlis-elementorius pirmokams, 1982 m.
 Iliustruotas lietuvių kalbos vadovėlis 2 kl. ir rišliosios kalbos pratybų sąsiuvinis: 1988 m.

 Šaltiniai 

Kategorija:Lietuvos pedagogai
Kategorija:Lituanistai